**Q-CHANG จับมือ ALL ONLINE ร่วมสนับสนุนอาชีพช่างฝีมือทั่วไทย**

**เปิดบริการช่างสำหรับที่อยู่อาศัยเป็นครั้งแรกบนแอปฯ 7-Eleven**

**ตอบโจทย์คนยุคปัจจุบัน ด้วยประสบการณ์ช่างคุณภาพ สะดวกและรวดเร็ว**

Q-CHANG (คิวช่าง) แพลตฟอร์มศูนย์รวมช่างคุณภาพและบริการดูแลบ้านครบวงจรเล็งเห็นความต้องการของสังคม จึงจับมือกับ ALL ONLINE ให้บริการช่างสำหรับที่อยู่อาศัยเป็นครั้งแรกบนแอปฯ 7-Eleven เพื่อตอบโจทย์คนรุ่นใหม่และมอบประสบการณ์หาช่างคุณภาพ สะดวกและรวดเร็ว พร้อมเดินหน้าสร้างงาน สร้างรายได้ให้ช่างทั่วประเทศ กว่า 1,600 ทีมอย่างต่อเนื่อง

นายศรัณย์วิศว์ ภักดีนอก กรรมการบริหาร Q-CHANG กล่าวว่า ความร่วมมือในครั้งนี้ เราหวังเป็นอย่างยิ่งว่าจะเป็นการเพิ่มความสะดวกสบายให้กับลูกค้าเจ้าของบ้าน ในการหาช่างเกี่ยวกับบริการงานบ้าน พร้อมกันนี้จะเป็นการเพิ่มโอกาสในการสร้างงานให้กับช่างในแต่ละพื้นที่ทั่วประเทศ โดยเรามีช่างพร้อมให้บริการมากถึง 1,600 ทีมทั่วประเทศ เพื่อรองรับกับลูกค้าของ ALL ONLINE

บริการช่างของ Q-CHANG ที่จะให้บริการบน ALL ONLINE จะมีบริการครอบคลุมทั้งเรื่อง ล้าง ซ่อม ติดตั้ง ได้แก่ บริการล้าง ซ่อม ติดตั้งเครื่องปรับอากาศ บริการล้างเครื่องซักผ้า บริการติดตั้งเครื่องทำน้ำอุ่น บริการแม่บ้านทำความสะอาด และบริการล้างบ่อดักไขมัน โดยมีการรับประกันผลงานสูงสุด 365 วัน หรือหนึ่งปี นอกจากนี้ ภายใน 6 เดือน ลูกค้า ALL ONLINE จะสามารถเลือกซื้อเครื่องใช้ไฟฟ้าพร้อมจองบริการช่างติดตั้งจาก Q-CHANG ได้เลยบนแอปฯ 7-Eleven

ด้านนายอำพา ยงพิศาลภพ กรรมการผู้จัดการ บริษัท ทเวนตี้โฟร์ ช้อปปิ้ง จำกัด กล่าวถึงความร่วมมือครั้งนี้ว่า บริษัทมีนโยบายในการสร้างงานสร้างรายได้ให้กับคนในสังคม ซึ่งสอดคล้องกับทาง Q-CHANG ที่ส่งเสริมและสร้างช่างไทยฝีมือดีจำนวนมากให้มีอาชีพมีรายได้ที่มั่นคง รวมถึงเป็นการเพิ่มความหลากหลายของสินค้าในรูปแบบของบริการครั้งแรกบน ALL ONLINE เพื่อตอบสนองความต้องการของลูกค้าที่รวดเร็วและได้คุณภาพ เหมาะกับชีวิตในสังคมสมัยใหม่

สำหรับผู้ที่สนใจจองบริการ เราได้จัดโปรโมชันสุดพิเศษให้ลูกค้าในช่วง Grand Opening ลดสูงสุดกว่า 28% ล้างแอร์ติดผนังลดราคาเฉลี่ย 470 บาท/เครื่อง\* ล้างเครื่องซักผ้าเริ่มต้นที่ 799 บาท/เครื่อง และบริการทำความสะอาด เริ่มต้นเพียง 517 บาท\* นอกจากนี้ยังมีโปรโมชั่นสำหรับบริการอื่น ๆ เฉพาะลูกค้าที่จองบริการผ่าน ALL ONLINE บนแอปฯ 7-Eleven เท่านั้น วันนี้ ถึง 31 ม.ค. 67

สามารถจองบริการและดูรายละเอียดเพิ่มเติมได้ที่ ALL ONLINE บนแอปฯ 7-Eleven

#ALLONLINE #7ElevenTH #สะดวกครบจบในที่เดียว#QCHANG #คิวช่าง #wehavegotyourback #แบ็คอัพทุกเรื่องบ้าน